**ВОВЕД**

 Врз основа на член 147, став 5, од Законот за основно образование (Сл. весник на РМ бр. 103/08), Комисијата за изготвување самоевалуација на работата на ООУ „Димче Ангелов Габерот “ од Демир Капија изврши самоевалуација на работата за периодот од 2016 до 2018 год. За изготвување на Самоевалуацијата беа користени насоките од Законот за основно образование, од Проектот за модернизација на образованието и Индикаторите за квалитетот на работата на училиштето изготвени од МОН и ДПИ.

Целта на Самоевалуацијата е со конкретни анализи и осврти на сите области на работење на училиштето да се добие слика за квалитетот во работењето, напредокот и постигањата на училиштето, јаките но и слаби страни, за кои ќе следат предлог мерки за нивно надминување. Секако дека воочените слабости ќе ги мотивираат сите учесници во наставниот процес (директни или индиректни) да ги вложат сопствените капацитети и искористат постојните ресурси за подобрување на условите и стандардите во училиштето. На тој начин ќе се придонесе за целосно и квалитетно реализирање на воспитно-образовниот процес. Самоевалуацијата ги издвојува и приоритетните области на делување за унапредување и осовременување на наставните и воннаставните активности. Заедничка цел на сите субјекти во училиштето е слабите страни да се во се помал број, а јаките да се одржуваат, односно зголемуваат.

Во текот на работата, тимот имаше средби и разговори со сите вработени во училиштето. Изврши проверка на потребната документација и од неа користеше повеќе податоци. Спроведе анкета со учениците, наставниците, директорот и родителите. Сите добиени податоци ги анализираше и врз нивна основа го донесе следниот извештај.

Според целосно извршената самоевалуација, Комисијата ја оцени работата на училиштето со оценка добро (4,05).

 Оваа оценка претставува збир на целокупната состојба и работа во училиштето, која е добиена од сите седум подрачја, кои ја опфаќаат самоевалуацијата на училиштето.

Квалитетот на анализираните теми и области се евалуирани на четири нивоа според однапред одредените индикатори - многу добро (4, 50 – 5,00 ), добро (3,50 – 4,50), делумно задоволува (2,50 – 3,50) и не задоволува(под 2,50). Мерилата и инструментите беа целосен показател на постигањата на училиштето во изминатиот период, а според прикажаната фактичка состојба од разработените извори и податоци, комисијата се согласи во оцената за нивото до кое што се осовременува училиштето, а тоа е ,, добро‘‘.

Оваа оценка воглавно е заснована на резултатите од прашалниците кои им беа зададени на родители, ученици и наставници, а кои тимовите (работни групи од наставници) и комисијата ги анализираа и евалуираа. Нивоата на евалуација одделно од родители, ученици и наставници се прикажани подолу во извештајот.

Врз основа на дадената оценка се изведени судовите и заклучоците каде се наоѓа нашето училиште, во која насока се движи и кои се неговите позначајни постигања.Добиените резултати од самоевалуацијата се појдовна точка во утврдувањето на приоритетите, стратешките цели и конкретните задачи и активности кои треба да бидат реализирани во наредниот период.

Придонес за ваквата донесена оценка имаат сите вработени во училиштето и учениците, како и родителите.

**ПОДРАЧЈЕ 1 ,, НАСТАВНИ ПЛАНОВИ И ПРОГРАМИ ‘‘**

**НИВО НА ЕВАЛУАЦИЈА – ДОБРО - 4,10**

Оценка од родители: Добро (3,8)

Оценка од ученици: Добро (4,2)

Оценка од наставници: Добро (4,4)

**ИНДИКАТОРИ** :

 ***- Реализација на наставните планови и програми***

 ***- Квалитет на наставните планови и програми***

 ***- Воннаставни активности***

|  |  |
| --- | --- |
| **ЈАКИ СТРАНИ** | **СЛАБИ СТРАНИ** |
| Наставата се организира согласно наставните планови и програми | Наставата се одвива во класични училници (потреба од кабинетска настава) |
| Наставниот кадар е стручен и соодветен за реализација на наставните планови и програми, подготвени од МОН и БРО.  | Обезбедување на сите училници со компјутери  |
| Наставниците изготвуваат годишни и тематски процесни планирања кои ги содржат сите неопходни елементи за успешна реализација на часот | Потреба од повеќе ЛЦД проектори (за секоја училница) |
| Наставниците работат тимски и разменуваат меѓусебни искуства во однос на наставните програми  | Потреба од вработување на дефектолог за работа со ученици со посебни потреби |
| Училиштето зема активно учество во организирање и присуство на семинари во текот на учебната година | Потреба од медиумско информирање на родителите за наставните планови и програми  |
| Учениците слободно според своите афинитети, заедно со своите родители избираат кој изборен предмет ќе го изучуваат | На состаноците од Стручните активи, Одделенските совети и Наставничкиот совет до денес не се покренати иницијативи за изменување и дополнување на наставните планови и програми. |
| Секој ученик согласно своите афинитети избира во кои воннаставни активности ќе учествува. | Застапеност на СУА за сите ученици по сопствен избор |
| Учениците кои го афирмираат училиштето и постигнуваат високи резултати на натпреварите, училиштето им доделува награди и дипломи. | Недостаток од конкурентско училиште на општинско ниво |

**ИДНИ АКТИВНОСТИ: Приоритетни подподрачја (оддели) во рамките на ова подрачје кои може да бидат вклучени во планот за развој на училиштето:**

* Обезбедување на техничка подршка за навремено изготвување на наставните планови и програми.
* Организирање на кабинетска настава
* Обезбедување на медиумско информирање на родителите за наставните планови и програми
* Обезбедување на сите училници , за секој ученик компјутер
* Комплетирање на стручните служби со дефектолог кој би се ангажирал околу децата со посебни потреби
* Поголема вклученост на родителите во животот и работата на училиштето.

**ПОДРАЧЈЕ 2 ,, ПОСТИГНУВАЊА НА УЧЕНИЦИТЕ ‘‘**

 **НИВО НА ЕВАЛУАЦИЈА – ДОБРО - 3,99**

Оценка од родители: Добро (4,20)

Оценка од ученици: Добро (3,90)

Оценка од наставници: Добро (3,85)

**ИНДИКАТОРИ :**

 ***- Постигања на учениците***

 ***- Задржување/осипување на учениците***

 ***- Повторување на учениците***

|  |  |
| --- | --- |
| **ЈАКИ СТРАНИ** | **СЛАБИ СТРАНИ** |
| Систематски се следи, споредува и анализира состојбата со успехот и постигањата на учениците | Недостиг од кабинетска настава; |
| Училиштето располага со податоци за постигањата на учениците од различен пол и етничка припадност | Низок степен на образование и низок социјално – економски статус кај родителите од руралните средини што пак влијае врз формирањето на сопствени ставови во свеста на учениците и поттикнува назаинтересираност, немотивираност и недоволна потенцираност на значењето на образованието;. |
| Родителите навреме се известуваат за постигањата на учениците | Недостиг од дефектолог во училиштето; |
| Училиштето има свои критериуми за оценување на учениците и ги почитува стандардите, пропишани од БРО | Двосменско работење со што е оневозможено непреченото одржување на дополнителна, додатна настава и слободни ученички активности, како и вклучувањето во воннаставни активности. |
| Родителите, детално се запознаваат со постигањата на учениците и им се овозможува правото на приговор |  |
| Подобрување на постигањата на учениците преку примена на современи форми и методи во наставата (ИКТ, проекти, презентации, истражувања и сл.) |  |
| Идентификацијата на учениците со потешкотии во учењето, со посебни потреби и надарените ученици ја вршат наставниците и стручната служба |  |
| Подобрување на постигањата на учениците се врши преку организирање и реализирање на дополнителна и додатна настава |  |
| Училиштето системски ја следи редовноста на учениците (според полот, етничката припадност и социјалното потекло), ги анализира причините за отсуство од наставата и навреме презема конкретни активности со цел зголемување на редовноста |  |
| Училиштето соработува со родителите и локалната средина. |  |

**ИДНИ АКТИВНОСТИ: Приоритетни подподрачја (оддели) во рамките на ова подрачје кои може да бидат вклучени во планот за развој на училиштето:**

* Снабдување на училиштето со стручна литература, со цел наставниците да црпат поголем број на податоци, стручно да се усовршат, а со тоа и да се подобри квалитетот на наставата. Секоја добро реализирана наставна единица од страна на наставниците придонесува за постигањата и успехот на учениците;
* Обезбедување простор за работа на секој наставник или група наставници од соодветен предмет;
* Обезбедување учество на семинари и обуки за стручно усовршување на наставниците;
* Поголема употреба на ИКТ во наставата;
* Поголема искористеност на нагледните средства од страна на наставниците;
* Организирање наставно – научни екскурзии.
* Воведување на кабинетска настава
* Замена на двосменското со едносменско работење
* Поголема вклученост на родителите во активностите на учениците

**ПОДРАЧЈЕ 3 ,, УЧЕЊЕ И НАСТАВА ‘‘**

**НИВО НА ЕВАЛУАЦИЈА – ДОБРО - 4,10**

Оценка од родители: Добро (3,99)

Оценка од ученици: Добро (4,21)

Оценка од наставници: Добро (4,15)

**ИНДИКАТОРИ :**

* + ***Планирања на наставниците***
	+ ***Наставен процес***
	+ ***Искуства на учениците од учењето***
	+ ***Задоволување на потребите на учениците***
	+ ***Оценувањето како дел од наставата***
	+ ***Известување за напредокот на учениците***

|  |  |
| --- | --- |
| **ЈАКИ СТРАНИ** | **СЛАБИ СТРАНИ** |
| Според пропишаните процедури за подршка и следење на планирањето на наставата од страна на директорот и педагогот, сите наставниците; навремено доставуваат годишни глобални и тематски процесни планирања кои се развојни и издржани; | Наставата се одвива во класични училници (потреба од кабинетска настава) |
| Помош, поддршка и следење на планирањето од педагогот и директорот преку насоки, упатства, работилници, потребна литература; | Обезбедување на сите училници со компјутери |
| Комуникацијата во процесот на учење и настава помеѓу сите субјекти во училиштето е на високо ниво; | Потреба од повеќе ЛЦД проектори (за секоја училница) |
| Се одржуваат интерни семинари за примена на нови наставни форми и методи за подобрување на наставниот процес; | Потреба од вработување на дефектолог за работа со ученици со посебни потреби |
| При изборот на задачите што се работат на часовите или дома наставниците внимаваат на стилот на учење на учениците, нивните индивидуални потреби, напредок и темпо на учење со што се поттикнуваат на самостојно истражување, размислување и креативност; | Потреба од медиумско информирање на родителите за наставните планови и програми  |
| Наставниците посветуваат големо внимание на градење на меѓусебна доверба и интеракција со учениците преку активности како самооценување, разговор, толеранција, заедничка изработка на бодовна и чек листа и транспарентност при формирање на оценката која е резултат на различните активности и степенот на совладани содржини; | . На состаноците од Стручните активи, Одделенските совети и Наставничкиот совет до денес не се покренати иницијативи за изменување и дополнување на наставните планови и програми. |
| Атмосферата за учење е пријатна за сите ученици, при што имаат можност во текот на часовите слободно да го искажат своето мислење; | Застапеност на СУА за сите ученици по сопствен избор |
| Интензивирање на примената на најразлични современи методи и инструменти за формативно оценување;  |  |
| Развиена е и пропишана политика за оценување на учениците и етички кодекс за оценување усвоен од наставниците, учениците и родителите со подршка на директорот и педагогот; |  |
| Училишниот двор како средина за учење и престој е место каде учениците безбедно ја следат наставата по ФЗО од повеќе аспекти ( слобода на движење и немаат опасност од возила, бучава при паркирање и стартирање на возилата, загадување на воздухот од издувните гасови, загадување на околината од испарување на маслените дамки од возилата и се паркираат околу училишниот двор) |  |

**Идни активности: Приоритетни подподрачја (оддели) во рамките на ова подрачје кои може да бидат вклучени во планот за развој на училиштето:**

* Обезбедување на стручно усовршување на наставниците за подобро оценување на учениците.
* Обезбедување на потребната стручна литература по одделни предмети за наставниците за нивна стручна подготовка.
* Обезбедување на доволен број училишни компјутери со цел -примена на ИКТ во наставата.

**ПОДРАЧЈЕ 4 ,,ПОДДРШКА НА УЧЕНИЦИТЕ ‘‘**

**НИВО НА ЕВАЛУАЦИЈА – ДОБРО - 4,14**

Оценка од ученици - Добро (4.09)

 Оценка од родители - Добро (4,17)

 Оценка од наставници - Добро (4,15)

**ИНДИКАТОРИ :**

* ***Севкупна грижа за учениците***
* ***Здравје***
* ***Советодавна помош за понатамошно образование на учениците***
* ***Следење на напредокот***

|  |  |
| --- | --- |
| **ЈАКИ СТРАНИ** | **СЛАБИ СТРАНИ** |
| Училишниот простор е безбеден за изведување на настава во една смена; | Недоволно лица се обучени за ПП Апарати; |
| Училиштето има пропишани мерки и активности за безбедност на учениците во текот на наставата во училишната зграда и училишниот двор; | Учениците немаат заштитна опрема за време на часовите; |
| Високо едуциран и професионален кадар, добро екипиран; | Недоволно лица се обучуваат за давање прва помош –нема континуитет; |
| Училиштето има Кодекс на однесување за ученици кој е истакнат на видно место и Кодекс за наставници кој е истакнат на видно место; | Недоволна посета на семинари и обуки по одделни предмети |
| Редовно се информираат родителите дека се упатуваат на советување учениците кои пројавуваат несоодветно и насилно однесување и антисоцијални појави и заслабнато учење. Советувањето се држи од страна на психологот на училиштето; | Во тек е обука на учениците за давање прва помош; |
| Во училиштето има поставено безбедносни камери како превентивна мерка; | Неопходно е предавање на родителите против насилството кај децата; |
| На одделенските часови редовно се обработуваат теми против насилство, конзумирање на алкохол, цигари, други видови на зависност; | Потребно е пренос на портфолијата од едната во другата настава и нивно доследно водење се со цел да се има прегледна слика за состојбата на децата, нивните потреби и интереси, што во училиштето и не е секогаш случај; |
| Во училиштето се поттикнува здрав животен стил; се води кампања за здрава исхрана меѓу учениците, се води дебата и дискусија на таа тема; | Децата со физички пречки имаат потешкотии во движењето на горните катови; |
| Се водат доследно ПОП планови за деца со посебни потреби изработен од стручната служба, наставниците и родителите,  | Потреба од обезбедување во училиштето; |
| Xуманитарните акции за ученици од социјално загрозени семејства се организирани од страна на училиштето по потреба. Тука одзивот е задоволителен.  | Има недостаток на стручни лица за дополнителна помош (дефектолог, логопед); |
| Во однос на зравјето на учениците и заштита од заразни заболувања, училиштетето презема непосредни и посредни мерки на заштита. | Училиштето нема пишана процедура за ученици со хронично заболување; |
| Училиштето навреме и точно ги информира учениците за можностите за условите за упис во државни и приватни училишта за учениците поблиску да се запознаат со стручните насоки, функцијата, локациите, опременоста и наставниот кадар. | Има потреба од едуцирање на наставниот кадар за работа со деца со специфични образовни потреби; |
| Имаме кутија за Прва Помош со примарни материјали за укажување прва помош; | Во рамките на локалната средина недостигаат организирани хуманитарни акции и продажни саеми кои би им помогнале на семсјтвата од социјално загрозени семејства; |
| Отворено е за прифаќање на деца со психички, физички и здравствени проблеми; | Има потреба од иницијатива за соработка со невладини организации кои пружаат дополнителна помош на семејствата од социјално загрозени семејства; |
| Училиште што негува хуманост и толеранција кај најмладите; |  |

**Идни активности: Приоритетни подподрачја (оддели) во рамките на ова подрачје кои може да бидат вклучени во планот за развој на училиштето**

* Подобрување на мотивацијата на учениците за повисоки постигања и редовно посетување на наставата.
* Изготвување на систем за идентификација на учениците со ПОП и следење на работата од страна на стручни лица (дефектолог).
* Следење на постигањата на учениците при премин од еден циклус во друг (хоризонтална и вертикална проодност).
* Наоѓање на начини за поголема информираност на учениците и родителите за усовршувањето на наставниците преку обуките
* Наоѓање на начини за поголема медиумска промоција и афирмација на работата на училиштето.

**ПОДРАЧЈЕ 5 ,, УЧИЛИШНА КЛИМА ‘‘**

**НИВО НА ЕВАЛУАЦИЈА – ДОБРО - 4,22**

Оценка од ученици - Добро (4.00)

Оценка од родители - Добро (4,42)

Оценка од наставници - Добро (4,23)

**ИНДИКАТОРИ :**

* ***Училишна клима и односи во училиштето***
* ***Промовирање на постигањата***
* ***Еднаквост и правичност***
* ***Партнерски однос со родителите и со локалната и деловната заедница***

|  |  |
| --- | --- |
| **ЈАКИ СТРАНИ** | **СЛАБИ СТРАНИ** |
| Училиштето има кодекс на однесување и истиот се почитува од страна на наставниците и учениците.  |  Училиштето треба да се заангажира и превземе активности за промовирање и соодветно наградување на учениците кои постигнале резултати од било која област и надвор од рамките на училиштето.  |
| Училиштето води политика на взаемно почитување.  | Во училиштето треба редовно да е изложено пано со трудови од ученици. |
| Постои професионална соработка меѓу вработените.  | Учениците на генарации треба да се истакнати во училишниот хол.  |
| Вработените ги упатуваат учениците да се грижат за училиштето и едни за други. | Училиштето треба почесто да организира работилници со родителите за да ги запознае со правата на децата.  |
| Во училиштето постои и беспрекорно функционира Советот на родители, каде што претставниците на родители од секое одделение се запознаени со успехот, поведението, постигнувањата на учениците во целина, родителите учествуваат во донесувањето на битни одлуки кои се од особен интерес за учениците и училиштето и сл. | Соработката и одзивот на родителите кај учениците што покажуваат слаб успех и поведение не е на задоволително ниво. (од педагошка евиденција на наставниците и педaгошко психолошката служба.  |
| Наставниот кадар игра важна улога во одржување на постојано добра атмосвера во училиштето.  | Училиштето нема развиено систем за наградување на наставниот кадар кој придонел за учество и успешно постигнати резултати од страна на одреден ученици.  |
| Училиштето соодветно го применува правилникот за изречување на педагошки мерки.  | Училиштето треба да ја зајакне соработката со деловната заедница |
| Преку обележување на детската недела, и низ секојдневни активности ги запознава со нивните права и им овозможува да ги практикуваат | Училиштето не секогаш добива подршка при реализација на активности од локалната самоуправа |
| Учениците учат да ја почитуваат сопствената и културата и традицијата на другите етнички заедници во Р.М. | Училиштето нема кујна или во најмала рака посебна просторија за оброци  |
| Вработените во училиштето ги знаат и се грижат доследно да се почитуваат правата на детето.  |  |
|  Училиштето организира „Училишен базар“ каде родителите и учениците во соработка со наставниците подготвуваат и презентираат рачни изработки и храна типична за својата култура и традиција.  |  |
| Училиштето остварува успешна соработка со невладиниот сектор во општината |  |

**Идни активности: Приоритетни подподрачја (оддели) во рамките на ова подрачје кои може да бидат вклучени во планот за развој на училиштето**

* Кабинетска настава и опремување на кабинетие со соодветна опрема, надгледни средства и ресурси.
* Обезбедување просторија за појадок.
* Ангажирање на шинтерска служба за справување со уличните кучиња.
* Поголема вклученост на родителите од руралните средини (подрачни училишта) во животот и работата на училиштето.
* Реорганизација и преструктурирање на ученичката заедница со цел поефикасна вклученост на учениците во процесот на донесување одлуки .

**ПОДРАЧЈЕ 6 ,, РЕСУРСИ ‘‘**

**НИВО НА ЕВАЛУАЦИЈА – ДОБРО - 3,98**

Оценка од ученици - Добро (3.94)

Оценка од родители - Добро (4,02)

Оценка од наставници - Добро (3,98)

**ИНДИКАТОРИ :**

* ***Сместување и просторни капацитети***
* ***Наставни средства и материјали***
* ***Обезбедување на потребниот наставен кадар***
* ***Следење на развојните потреби на наставниот кадар***
* ***Финансиско работење во училиштето***

|  |  |
| --- | --- |
| **ЈАКИ СТРАНИ** | **СЛАБИ СТРАНИ** |
| Училишниот простор ги исполнува условите за изведување на настава според нормативот. | Условите за работа во подрачното училиште во с. Прждево не ги задоволуваат стандардите. |
| Училиштето е препознатливо по добра хигиена и превзема јасни мерки за одржување на состојбата | Голем дел од наставниот кадар е од други општини |
| Училиштето располага со разновидна стручна литература и современи наставни средства и помагала за применување на современи наставни методи, согласно нормативот по сите наставни предмети, кои ги задоволува потребите на наставниците и учениците. | Не се организираат доволно обуки наставниците за работа со деца со посебни образовни потреби и деца со потешкотии во учењето, или пак за талентирани деца. |
| Училишната библиотека располага со книжен фонд кој ги задоволува потребите на учениците, за што прописно се води библиотечната евиденција. | Неограденост на училишниот двор во ПУ во с. Бистренци и с. Корешница |
| Училиштето ги обезбедува потребите од наставен и административно-технички персонал за реализирање на наставниот процес. | Немање доволен број кабинети за изведување на кабинетска настава |
| Училиштето планира и обезбедува потрошен материјал во потребна количина за сите вработени согласно планот на училиштето. | Недоволна енергетска ефикасност на зградата на централното училиште  |
| Сите постапки поврзани со финансиско работење коишто ги спроведува училиштето се во согласност со законските норми и прописи. Раководниот кадар има разбирање за механизмите што може да ги користи за стекнување дополнителни финансиски средства и тој го следи наменското трошење на овие средства. |  |

**Идни активности: Приоритетни подподрачја (оддели) во рамките на ова подрачје кои може да бидат вклучени во планот за развој на училиштето**

* Реновирање на училишната зграда во ПУ во с. Прждево.
* Оградување на училишните дворови во подрачните училишта.
* Топлотна изолација на училишната зграда

**ПОДРАЧЈЕ 7 ,, УПРАВУВАЊЕ, РАКОВОДЕЊЕ И КРЕИРАЊЕ ПОЛИТИКА ‘‘**

**НИВО НА ЕВАЛУАЦИЈА – ДОБРО - 3,79**

1. Оценка од родители: Добро (3,94)
2. Оценка од ученици: Добро (3,79)
3. Оценка од наставници: Добро (3,63)

**ИНДИКАТОРИ :**

* ***Управување и раководење со училиштето***
* ***Цели и креирање на училишната политика***
* ***Развојно планирање***

|  |  |
| --- | --- |
| **ЈАКИ СТРАНИ** | **СЛАБИ СТРАНИ** |
| Раководниот тим во училиштето има јасно дефинирани надлежности и е оддаден кон нивно извршување. | Недостаток од финансиски средства за задоволување на потребите од постојано стручно усовршување на наставниот и ненаставниот кадар, како и за обуки за членовите на формалните тела и органи на училиштето; |
| Раководниот тим често одржува состаноци и на нив покажува голема мотивираност и интерес во зададените цели. | Недоволна вклученост на родителите, наставниците, учениците и др. релевантни фактори во развојното планирање на училиштето.  |
| Раководниот тим и вработените во централното училиштето како и со подрачните училишта покажува добра соработка и комуникација.  | Капацитетот за работа на училишниот одбор треба да се подобри со обука на членовите. |
| Училишните органи се оформени во согласност со правната регулатива. | Потреба од кабинетска настава |
| Училиштето располага со добри инфраструктурни објекти. |  |
| Постои еднаков третман на сите ученици без разлика на полот, етничката припадност и интелектуалните способности на учениците. |  |

**Идни активности: Приоритетни подподрачја (оддели) во рамките на ова подрачје кои може да бидат вклучени во планот за развој на училиштето**

* Сите релевантни фактори во самоевалуацијата да даваат реални одговори за состојбите во училиштето.
* Повремени ревизии на развојното планирање.
* Започнување на постапка за воведување на ученички униформи со цел намалување на социјалните разлики.
* Обука на членовите на УО.

**ЗАВРШНИ ЗАКЛУЧОЦИ**

Работните тимови од наставници ги дистрибуираа прашалниците во текот на месец мај, по што следеше прибирањето на информации и од другите извори ( педагошка евиденција и документација, записници од формалните тела на училиштето, разговори и интервјуа со раководните органи, родители, наставници, ученици, локалната заедница и сл. ) Во текот на месец јуни се обработуваа и анализираа податоците. Изготвените анализи беа доставени до училишната комисија за самоевалуација, која пристапи кон интегрирање на податоците и изготвување на извештајот во текот на месец август.

Тука треба да напоменеме дека во овој период ( мај – август) со заложби на раководството на училиштето, Училишниот одбор и Советот на родители како тела на училиштето, некои од констатираните слаби страни од работата на училиштето ( со прашалниците зададени на почетокот од самоевалуацијата во месец мај) веќе се надминати. Се работи за воведувањето на училишни униформи, воведување на кабинетска настава, реконструкција на кровната конструкција во ПУ во с. Корешница, набавка на нови нагледни средства и помагала и збогатување на библиотечниот фонд со нови лектирни изданија.

Комисија за училишна самоевалуација :

1. Гордана Крстевска – наставник во предметна настава \_\_\_\_\_\_\_\_\_\_\_\_\_\_\_\_\_
2. Валентина Тодорова - наставник во одделенска настава \_\_\_\_\_\_\_\_\_\_\_\_\_\_\_\_\_
3. Роска Ковацалиева - стручен соработник \_\_\_\_\_\_\_\_\_\_\_\_\_\_\_\_\_
4. Роска Митрева – помошник директор \_\_\_\_\_\_\_\_\_\_\_\_\_\_\_\_\_
5. Верица Захарчева – претседател на совет на родители \_\_\_\_\_\_\_\_\_\_\_\_\_\_\_\_\_

Август 2018

Демир Капија